ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

CONSILIUL LOCAL

HOTĂRÂREA NR. 100
din 16 iulie 2026

privind aprobarea actualizării devizului general și a principalilor indicatori tehnico-economici pentru obiectivul de investiții “Reabilitare și modernizare străzi în municipiul Câmpulung Moldovenesc, județul Suceava”, finanțat prin Programul național de investiții “Anghel Saligny” 
Consiliul Local al municipiului Câmpulung Moldovenesc, întrunit în ședința extraordinară din data de 16 iulie 2026;







Având în vedere:

  -Referatul de aprobare al primarului municipiului Câmpulung Moldovenesc înregistrat la nr. 24545 din 10.07.2026;

  -Raportul de specialitate al Direcției tehnice și urbanism din cadrul primăriei municipiului Câmpulung Moldovenesc,  înregistrat la nr. 24546 din 10.07.2026;

  -Raportul de specialitate al Direcției economice din cadrul primăriei municipiului Câmpulung Moldovenesc,  înregistrat la nr. 24547 din 10.07.2026;

  -Raportul de specialitate al Compartimentului juridic din cadrul primăriei municipiului Câmpulung Moldovenesc,  înregistrat la nr. 24548 din 10.07.2026;
  -Avizul Comisiei de specialitate a Consiliului Local;

Ținând cont de:

  -Contractul de finanțare nr. 3120/31.01.2024 - 4119/06.02.2024, încheiat cu Ministerul Dezvoltării, Lucrărilor Publice și Administrației;
  -Contractul de lucrări nr. 21609/27.06.2024, încheiat cu S.C. CALCARUL S.A. (lider asociere);

  -Solicitarea de clarificări nr. 24.376 din 09.07.2026 transmisă de către Ministerul Dezvoltării, Lucrărilor Publice și Administrației;
  -Prevederile art. 44 alin. (1) și art. 45 din Legea finanțelor publice locale nr. 273/2006, cu modificările și completările ulterioare;

  -Prevederile art. 9 din Hotărârea Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.

În conformitate cu:

  -Ordonanţa de Urgenţă a Guvernului nr. 95/2021 pentru aprobarea Programului naţional de investiţii "Anghel Saligny".
  -Ordinul ministrului dezvoltării, lucrărilor publice şi administraţiei nr. 1.333/2021 privind aprobarea Normelor metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului naţional de investiţii "Anghel Saligny", pentru categoriile de investiţii prevăzute la art. 4 alin. (1) lit. a) - d) din Ordonanţa de urgenţă a Guvernului nr. 95/2021;
    
 În temeiul art. 129 alin. (2) lit. b) și lit. d), alin. (4) lit. d) și alin. (7) lit. m), art. 196 alin. (1) lit. a), din Ordonanța de urgență 57/2019 privind Codul Administrativ, cu modificările și completările ulterioare,
H O T Ă R Ă Ş T E:
Art.1.Se aprobă devizul general actualizat pentru obiectivul de investiții “Reabilitare și modernizare străzi în municipiul Câmpulung Moldovenesc, județul Suceava”, finanțat prin Programul național de investiții “Anghel Saligny” prin ordin al ministrului dezvoltării, lucrărilor publice și administrației, conform anexei numărul 1.

Art.2.Se aprobă caracteristicile principale și indicatorii tehnico-economici (actualizați) ai obiectivului de investiții  “Reabilitare și modernizare străzi în municipiul Câmpulung Moldovenesc, județul Suceava”, conform anexei numărul 2.

Art.3.Se aprobă finanțarea de la bugetul local al Municipiului Câmpulung Moldovenesc a sumei de 3.304.581,72 lei cu T.V.A. reprezentând categoriile de cheltuieli finanțate de la bugetul local conform prevederilor art. 4 alin. (6) din Normele metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții “Anghel Saligny”, pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul ministrului dezvoltării, lucrărilor publice și administrației nr. 1.333/2021.

Art.4.Anexele nr. 1 și nr. 2 fac parte integrantă din prezenta hotărâre.
Art.5.Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

